ijst
vonisse vande gedinge dat geweest is voir meye en scepen va love
tussce jannese vander eycke in deen zijde en thomas crabbe in dande
Aldair de voirs jannes de voirs thomas aensprack seggen hoe dat de
selve janes als pcur tanden tide zeke lande en thienden den hen va corby
voirs toebehoirende gelege binne de dorpe van begthe inder kerke aldair
heeft doen gebieden om dat hij die verpachte ende teene genoemden
daghe uutgeve soude den ghenen die dair meest ombieden soude Met vorwde
dat de pachtene die wel ende wettelijc verborgen soude voir scepen va loeven
met alsulken borghe die den voirs pcur genuege en dair voe goet
genonch duncke soude Ende oft die borchtocht alsoe niet en ge
sciede binne xiiii nachte na dat de keersse gebernt ware dat de voirs
pcur die andere soude moege uutgeve ende vpachten Ende waert
dan alsoe dat die myn gouwe danse verpacht hadde geweest tsurplus
van dien soude de voirs yerste pechtene sculd zijn opte legge en
te betale en des vmat hem de voirs pcur thoenisse En want de
selve goede en thiende niet geboden als voe uutgegeve zijn en hebbe
myn gegoude viii m rocx en vii m evene dan de voirs thomas die
jaerlijcx gehuert hadde Soe hoopte en meynde de voirs pcur dat de
voirs thomas gehoude zijn soude tsierplus voirs jaerl te betale en daf
vestich te doene voir scepen van loeven De voirs thomas bekinde
in zijne vantwerde de voirs sake genoech also gesciet zijnde mair
seyde dat hij va zijnre hant de voirs goede ende thiende
wedom uutgegeve hadde eene gesete oft woenachtich inde dorpe
voirs met dicie dat die den voirs thomas aenden voirs
pcur ontlaste soude van des voirscr steet en alsulke borghen
dair voir setten dat hijs te vreden zijn soude oft dit
der wett van berthem genoech duncken soude Dair op de
voirs pcur seyde dat hij met dien borghe die hij genoemt
hadde te vreden ware Ende ovmits dat deen van hen niet en
woude de borchtocht doen noch aenveerden Soe pntde de
tweeste pechtene gelijc thomas seyde dair voe te sette twee
zijn brueders mette welke de voirs pcur niet te vreden en
was wair op de voirs thomas seyde en meynde waert datter
de voirs wett mede te vreden ware oft hue goetgenonch dochte
dat hij d mede gestaen soude was gewijst met dese woerden
dat de voirs thomas met zijnre voirs pncacie gestaen sal bij
alsoe dat der wet alhier redelijc dunct en dat die vesticheit
gesciede voir scepen van loeven cor oib dept roel pynoc maii xvi